**РУХАНИ ЖАҢҒЫРУ –ЕЛ БОЛАШАҒЫНЫҢ КЕПІЛІ**

Орынбай Мәжит Темірбекұлы

Әл-Фараби атындағы Қазақ Ұлттық Университеті 1-курсмагистранты

Рухани жаңғыру дегеніміз бұл – адамның ішкі жан дүниесінің тазалағы, жақсылықтар  жасауға ,сонымен қатар игі істер жасауға ұмтылуы. Рухани  жаңғыру бұл-табысты мемлекет болуымыздың кепілі. Ұлттық болмысымызды сақтап қалу және білімге  баулу,  бәсекеге  қабілеттілікті арттыру болып табылады.

Рухани жаңғыру бұл менің ойымша - жарқын болашаққа бастар бірден-бір жол . Әлем біздің көз алдымызда өзгеруде. Жаңа кезең, жаңғырудың үшінші толқыны басталды. Кез-келген ұлттың, кез-келген елдің ғасырлар бойы қалыптасқан салт- дәстүрі, саналы ойлары мен болмысын сақтау, бүгінгі күні үлкен мәселеге болып отыр. Біз кешегі өткен тарихымыздан сабақ ала отырып, біліп ,түсініп, болашаққа нық қадам басуымыз керек.Ол үшін біз қаншама адамның қанымен келген, кешегі батыр бабаларымыздың бізге мұра қылып қалдырып кеткен жерін ,тәуелсіздігімізді сақтап, қазіргі жаһандық бәсеге қабілетті ел болуымыз керек. Бұл дегеніміз, яғни әлемдік озық технологияларды меңгеріп , білімді , бәсекеге қабілетті ұрпақ тәрбелеуіміз қажет деген сөз.Қазақстанның дамуы , бәсекеге қабілетті елдердің қатарына қосылуы білімді, жалынды ,намысты жастардың қолында. Рухани жаңғыру ата мекенмен ұлттың бір болуын, үнемі ұрпақпен туған жердің байланысын, адам мен табиғаттың тұтастығын негіздейді. Яғни рухани жаңғыру- ұлттық болмыстың негізінде мемлекет өмірінде қалыптасатын интеллектуалдық өріс. Қоғамда интеллектуалдық ой-өріс болуы үшін ұрпақ болмысы мінсіз болуы қажет. Ұлттық рух бар жерде рухани жаңғыру күш алады.

Біз жер көлемі жағынан ,әлем бойынша тоғызыншы орындамыз деп мақтанамыз, бірақ біз салт-дәстүрімізді, ұлттық болмысымызды, тілімізді жоғалтатын болсақ, қалғанының барлығы бекер болады.Сол себепті өскелен ұрпақты отан сүйгіштікке, салт-дәстүрімізді құрметтеуге, тілді құрметтеуге баулуымыз қажет деп есептеймін.Бұл біздің жарқын болашаққа деген сенімімізді еселейтін болады. Сондықтан дені сау, білімді ұрпақ өсіріуіміз керек.

ХХI ғасыр – ғылым мен білімнің ғасыры. Саналы, білімді ұрпақты тәрбиелеу біздің басты мақсатымыз.Ой санасы дамыған ,рухани бай адамды, бала кезден тәрбиелеу керек. Бұл яғни тәрбие мәселесіне келіп тіреледі.Адам баласы анадан туғанда бірдей болып туылады демекші, жас балаға ең алдымен отбасы әсер етеді, осы тұста тағы бір ел аузында жүрген сөз еске түседі «Ұяда не көрсең, ұшқанда соны ілесің» деген. Бала өз ойын анық жеткізе білу, технологияны еркін меңгеру, қазақ тілінде еркін сөйлеу, уақыттың  кез-келген сынағына дайын болып, бәсекеге қабілетті болуы керектігіне ерекше тоқталуымыз керек. Әрбір тұлға өз тарихын терең біліп қана қоймай, заман  талабына сай қасиеттерді де игере білуі керек. Сондықтан бала тәрбиесіне келгенде үлкен жауапкершілікпен қарауымыз керек.Себебі ертеңгі елдің болашағы саналы жастардың қолында дегім келеді.